ד"ר יואל פינקלמן

[Yoel.finkelman@nli.org.il](mailto:Yoel.finkelman@nli.org.il)

ד"ר יואל פינקלמן הוא אוצר אוסף היודאיקה ע"ש חיים וחנה סלומון בספרייה הלאומית של ישראל. בשנת 2003 קיבל תואר דוקטור במחשבת ישראל מן האוניברסיטה העברית; מאז הוא מלמד בבתי מדרש לנשים בירושלים, ומרצה באוניברסיטת בר אילן ובמכללה האקדמית לחינוך גבעת וושינגטון. פרסם מאמרים רבים בתחומי החינוך היהודי, הסוציולוגיה וההגות היהודית בעת החדשה. בשנת 2011 יצא לאור ספרו *Strictly Kosher Reading: Popular Literature and the Condition of Contemporary Orthodoxy.*

דבר האוצר

מדיניות הספרייה הלאומית לבניית אוספים מנחה אותנו לבנות את אוסף היודאיקה כאוסף שלם ככל האפשר של פריטי דפוס וטקסט. מדובר ביעד בלתי מושג, הנסוג מפנינו ככל שאנו מתקרבים אליו, אך אני מאמין באמונה שלמה ששומה עלינו לאסוף ולשמר כל אות שעלתה על הכתב בדברי ימיו של העם היהודי – מכתבי יד רבניים מוקדמים העוסקים בפלפולי הלכה ותלמוד ועד לחוברות הומוריסטיות זולות להמונים. חובה על האוסף שיהיה מגוון ומייצג ככל האפשר – ושיקיף כל תקופה אפשרית בהיסטוריה, כל קבוצה ותת-קבוצה אידאולוגית, דתית או חילונית. בימינו אלה יש לתת את הדעת במיוחד על החומר הרב שהורתו ולידתו במרחב הדיגיטלי, ושבלעדיו אין להבין את היהדות בת-זמננו. כל מעשה שעשו יהודים במהלך ההיסטוריה, כל דבר שהיה בעיניהם יהודי, ראוי לו שיתועד ויישמר, כדי שהכול – משכילים והדיוטות כאחד, בימינו אלה ולעתיד לבוא – יוכלו לגעת בעברם וללמוד אותו.

בשנים האחרונות עסקתי בכמה פרויקטים.

אוסף הפנקסים

הספרייה הלאומית של ישראל אוספת עותקים דיגיטליים של ספרי הרשומות של קהילות אירופה מראשית העת החדשה, המכונים פנקסים. חלק מן התעודות האלו קשות לפענוח והשימוש בהן במחקר אינו מן הקלים, אולם חוקרים המתאמצים בכל זאת לדלות מהן מידע מגלים נתיבים חדשים בחקר החיים היהודיים על היבטיהם הקהילתיים, החברתיים והפוליטיים.

<https://web.nli.org.il/sites/NLIS/he/pinkas/>

לא קם כמשה: הרמב"ם בכתבי יד, בדפוס ובעידן הדיגיטלי

בשנת 2018 קיימה הספרייה הלאומית תערוכה משותפת עם מוזיאון ישראל. התערוכה עסקה ברמב"ם ובדמותו כפי שהיא משתקפת בכתבי היד, בדפוס ובמרחב הדיגיטלי.

<https://www.imj.org.il/en/exhibitions/maimonides>

כנסים לאוצרי יודאיקה

פעם בכמה שנים מארחת הספרייה הלאומית כנס לאוצרי אוספי יודאיקה בארכיונים ובספריות מכל רחבי העולם. מטרת הכנסים לעדכן את אנשי המקצוע ברחבי העולם בהתפתחויות החדשות בתחום ספריות וארכיוני היודאיקה. מידע נוסף על הכנסים והקלטות מכנסים קודמים זמינים לקהל הרחב בקישור הבא:

https://web.nli.org.il/sites/NLI/English/collections/jewish-collection/Curating\_Cultivating\_Exchange/Third\_Curators\_Conference/Pages/default.aspx

פריטים נבחרים:

<https://www.nli.org.il/he/books/NNL_ALEPH001312630/NLI>

בספריה הלאומית מצוי אוסף ההגדות של פסח הגדול בעולם, ובו ההגדה הראשונה שיצאה תחת מכבש הדפוס. ההגדה נדפסה בגוודלחרה בין השנים 1480 עד 1482, כחמש-עשרה שנים לאחר שנדפס הספר העברי הראשון, וכעשור טרם גירוש היהודים מספרד. זהו העותק הידוע היחיד.

<https://www.nli.org.il/en/sheets/NNL_ARCHIVE_AL004071542/NLI>

השתמדותו של שבתי צבי בשנת 1667 פצעה את מרקם החיים היהודי, והפצעים הללו טרם הגלידו כליל. כרזה זו נדפסה באמסטרדם בשיאן של שנות הסגידה לשבתי צבי, ובישרה לקהילת יהודי הולנד את הבשורה על מעשהו. הספריה הלאומית רכשה את הכרזה יחד עם כארבע חמישיות מאוסף ספרית קרן ולמדונה, אוספו החשוב של אוהב-הספר ואיש-הספר ג'ק לונצר.

<https://www.nli.org.il/en/manuscripts/NNL_ALEPH000300032/NLI#$FL58223227>

כתובה מן המאה הי"ט שנערכה בהראת שבאפגניסטאן. הכתובה היא דוגמה משובבת-עין למנהג העת החדשה לעטר כתובות. המנהג הוסיף היבט אסתטי חשוב לטקסט יבש שעניינו הסדרת ענייניהם הכספיים של בני הזוג ומשפחותיהם.

<https://www.nli.org.il/en/manuscripts/NNL_ALEPH000042460/NLI#$FL19153709>

כתב יד של משנה תורה לרמב"ם, מעוטר ביד אמן; נכתב בסביבות שנת 1350 בספרד ועוטר באיטליה כחמישים שנים לאחר מכן. זהו אחד מכתבי היד היפים ביותר באוסף הספריה הלאומית, ונשימתי נעתקת בכל פעם שאני מעיין בדפי-הענק העשויים קלף, המוקפים עיטורים מרשימים שהזהב הממורט מבהיק בהם.

הרצאות מאת ד"ר יואל פינקלמן

מבומברג לבית המדרש: צורת הדף בדפוסי ונציה העבריים והוויית הלימוד הישיבתי

הרצאה בספריית הקונגרס, וושינגטון, ארה"ב, 23 ביוני 2016

<https://www.youtube.com/watch?v=paFq5CengQY&t=3s>

השדכנים: מגילה מזויפת, קמיע מכושף, ומזוודת פנדורה

<https://www.youtube.com/watch?v=yNfepLine3E&t=469s>

מבוא למאגיה יהודית: מדריך מעשי ליצירת גולם בשלושה צעדים פשוטים

<https://www.youtube.com/watch?v=nnLlJxGRb74>

מאמרים מאת ד"ר יואל פינקלמן

<https://blog.nli.org.il/author/yoelf/>

<https://www.academicstudiespress.com/jewishidentities/strictly-kosher-reading-popular-literature-and-the-condition-of-contemporary-orthodoxy>

<https://blog.nli.org.il/gniza/>

<https://blog.nli.org.il/4_steps/>

<https://blog.nli.org.il/sodot-shadarim/>